《吴中思亲寄兄柏山》
明代·张镖

思亲无计得归家，惆怅危楼对落花。枕上三更羁旅梦，眼中两度早春华。

山窗破晓莺啼树，水郭排青竹映沙。自笑为谋真太拙，一身孤立见天涯。

作者简介：张镖，字文盛，又字紫峰，又字静观。顺德人。明孝宗弘治十七年（一五〇四）举人。历官刑部员外郎、思南知府。事见清咸丰《顺德县志》卷一〇。